cyanic-selkie/wikianc huggingface dataset:
Jura Soyfer
Sai Lem
Duach des, das a nem seina Muadaschbroch Russisch schau fu kloa au a nu Franzesisch und Deitsch gleand hod, hod a a recht a guads Gschbia fia Schbrochn ghobt und so a Dalent zan schreim und dichtn griagt. 1929 is a desweng a baim Politischen Kabarett der Sozialdemokraten aufgnuma woan und hod doatn seine easchdn Eafoarungen gsomit im Schreim fu aigane Text. Fum Dezemba 1931 au san a jede Woch Artikl und politische Satian aussa kema und zwoa in da Oawatazeidung (Arbeiter Zeitung) und in da Zeidschrift Die Politische Bühne. In seina Artikl hod a oiwai wida gfoadat, das as Deata politisch sei soid und ned neta a Untahoidung und a seichde Gaudi. In dem Asbekt hod a de söm Ausichdn fadretn wia sei Zeidgenoss da Brecht Beatl mid dem seim Epischn Deata.
Das Gewürzkrämerkleeblatt
Das Gewürzkrämerkleeblatt oder Die unschuldigen Schuldigen is a Poss'n mit G'saung in drei Akt vom Johann Nestroy. De Easchtauffüahrung woa'r aum 26. Februar 1845 im Theater an der Wien ois Benefizvuastöllung füa'n Dichta söwa.
Oweres Vogtland
Des Owere Vogtland (amtli: Oberes Vogtland) is a kloans Geböit im Sidn vom heitigen Vogtlandkreis im Freistoot Saggsn, üm döi Städt Neikirng (Markneukirchen), Adorf, Schöneck u Klingethol (Klingenthal) rim. Fröia vua 1996 woa dös da Landkreis Klingethol mitn Musikwinkl u ne Waldgeböit u a kloaner Zipfel vom Lankreis Ölsnitz (Oelsnitz) da Bädawinkl. Des owere Vogtland löigt direkt oa da Grenz zua Tschechischen Republik und teilt se sprouchli und geographisch ins nordboarische Sidvogtland und westerzgebirgische Sidostvogtland aff. Im Sidvogtland lign de Städte Neikirng, Adorf, Bod Elster und im Sidostvogtland de Städte Schöneck und Klingenthol.
Jura Soyfer
Sai Lem
Im 1937ga Joa is da Soyfer Jura duach a Fawegslung mid am gwissn Seidel (wos eigentli da Franz Marek woa, a wichdiga Funkzionea fu da Komunisdischn Boatai) fahoft woan. Nochdem owa de Bolizai draufkema is, dass a gengan Soyfer weng seine Deataschdikl gnuag belosdns Matrial gibt, is a fia drai Monad ins Gfengnis kema. Am 17. Februa 1938 is a duach a Amnesdi fia „Bolitische“ wida ausn Gfengnis aussa kema. Ea woa owa ned laung in Fraiheit, wai a schau am 13dn Meaz, am Dogn nochn Aunschlus fu Estareich, wida fahoft woan is. Ois Komunist und Jud hod a gwust, das eam unta de Nazi nix guads bliad und desweng is a fu Wean weka und woit in Foararlbeag mid Schi in d'Schwaiz flichdn. Dabai is a owa in Gargellen nu auf da hearentan Sait fu estareichische Beamte fahoft woan.
Oweres Vogtland
Geografischs
Des owere Vogtland löigt im Elstergebirge u im Nordostn ah scho im Erzgebirge, derweng is da gröiste Teil vo dera Landschaft mit Wald bedeckt. Duatn ham döi Weiße Elster (aff da behmischn Saitn), döi Göltzsch u döi Zwickauer Mulde ihre Quölln. Döi zwaa Gebirg senn eascht vora erdgschichtlich kuazn Zeit entstandn, derweng gits duatn nuach an Rest vo ran Vulkanismus als Mineralquölln u a Erdbebn (Schwoambebn) gits duatn in gwissn Abständn.
Jura Soyfer
Sai Lem
Auf des aufi is a zeascht noch St. Gallenkirch in Gemaindekota kema und daun noch Bludenz. Am 16dn Meaz 1938 is a foas Laundesgricht in Födkiach kema, obwoi des Gricht eascht zwoa Dog schbeda am 18dn Meaz 1938 aufn Hitla faaidigt woan is. Am 23dn Juni 1938 is a ins KZ Dachau in Boarn brocht woan und im Heabsd drauf waida noch Thüringen ins KZ Buachnwoid. Doat is a a hoibs Joa schbeda im 39ga Joa am 16dn Februa an Düfus gschdoam.
Oweres Vogtland
Sprouch
Im Nordostn vo dean Geböit, in dean Teil der scho neis Erzgebirge üwerget, wiad sidostvogtländisch gredt. Dös is a ostfränkischer Dialekt der scho vöil erzgebirgische Einflüss hoat u ah ollmählich neis westerzgebirgische üwer göit. Im Sidn wiat Sidvogtländisch gredt, a nordbairischer Dialekt dea sich vo döi restlichn vogtländischn Dialekte deitlich unterscheidt.
Das Gewürzkrämerkleeblatt
Inhoit
De drei G'wüazkrauma Schwefel, Baumöl und Zichori san dicke Freind, owa a jeda von eahna is davau üwazeigt, dass ma denan Weiwaleit' von seine zwaa Freind unbedingt nåchspionian muass, weu denan eahna Flåttahåftichkeit gaunz sicha g'fäahlich warat. Da Kommis Peter siacht an afåch'n Grund dafüa: Drum måch'n's beim Red'n untaranaunda ollaweu soichane Audeutungan, de wo von de Partna owa imma nua auf de jeweulich aunda'n zwaa Gattinna bezog'n wea'n. Z'weg'n dera Treu' von da eiganan san's nämli gaunz sicha: Füa den beim Baumöl neuch eitretanan jungan und scharmant'n Kommis Viktor intaressia'n se olle drei Frau'n – waunn aa aus untaschiedliche Gründ': de Madame Baumöl glaubt, dass a üwa früachare Famülienhamlichkeit'n Bescheid waaß, de Madame Zichori fürcht', dass a von ihra a schiach's Büldl aus ihra Jugend håt, und de Madame Schwefel denkt, ea hättat Liab'sbriaf von iahra aun an aundan Mau.
A Billettl vom Viktor aun de Madame Schwefel mit'n Treffpunkt füa's Briafzruckgeb'n wiad vom iahrich'n Gatt'n ohg'faungnt und vua olle laut vuag'les'n. Jede von dene Frau'n glaubt jetzt'n, dass sie damit g'maant warat. In Peter sein g'eabt'n Haus – wo da Treffpunkt is – kumman olle Beteulicht'n z'saumm, dazua no da Brumm mit da Luise, de wo in Viktor valiabt is, owa in Hausbesitza Peter heirat'n soittat. Wia de drei Krauma kumman, vasteck'n si de Frau'n und wea'n von jeweus an aundan Gatt'n g'fund'n. Drum san olle drei no meahra üwazeicht, dass de eigene Frau föhlalos is, nua de aundan warat'n mit leichtsinniche Gattinna g'stråft. Da Viktor kriagt sei Luise und lästat üwa de Leichtgläuwichkeit von de drei Krauma, dass eahnare Gattinnan Enganl warat'n:
Jura Soyfer
Sai Lem
Seine Ötan haum im Gengsoz zu eam ausn Deitschn Reich flichdn kina und san am 9dn Februa 1939 in New York in de USA aunkema, genau oa Wocha befoa eana Bua im KZ gschdoam is.
Oweres Vogtland
Gschicht
Da sidliche Teil vom owern Vogtland is im 12. u im 13. Goarhunat voa da Owerpfalz hea besidelt woan u hout oafangs zem Egaland ghöiat. Eascht 1459 is dea Zipfel oa döi Mark Meißen, dös spöitare Saggsn, gfalln. Bis za Reformation hout da ower kirchlich nouch zem Bistum Rengsburch ghöiat. Döi Stadt Schöneck u döi Dörfa drem rim sen in dera sölben Zeit voa Plaue (Plauen) hea besidelt woan. Zwoute (Zwota) u Klingethol u des Waldgeböit sen eascht im 16. u im 17. Goarhunat zen Teil von mittlan Vogtland ower aah zu ran groußn Teil vom Erzgebirg hea besidelt woan. Oan gruaßn Einfluß ham ower dou aah de easchtn behmischn Exulantn ghattn. Noachn dreißigjährigen Kröich, as in Böhmen döi Gegenreformation begonne hoat, koame an Haffn Glaubnsflüchtlinge aus Graslitz u da Umgewung ins owere Vogtland, dou drunna woan aah de easchtn Geingbauer.
Jura Soyfer
Deataschdikl
In Soyfer sei easchds Deataschdikl Der Weltuntergang oder Die Welt steht auf kein' Fall mehr lang is im Friasomma fum 1936ga Joa im Weana ABC-Deata uaaufgfiad woan. De lezde Auffiarung woa doat am 11dn Juli 1936. In dem geds um d'Menschheit kuaz foa da kompletn Apokalipsn, a Komet drod auf d'Ead zan schdiazn, revoitiarade Massn wean gewoitsaum untadrikt und d'Leit han komplet fahezt und woatn aufn Wöduntagaung. Am End bringds da Komet owa ned iwa s'Heaz, das a d'Wöd ruiniad und so nimd des Schdikl sogoa nu a guads End, obwoi glaichzeidig zoagt wiad, wia dum und bled d'Leit han und wia sis ned schofan, dass wos draus leanan. Da Untaditl fu dem Schdikl is a Refarenz auf s'Kometnliad fum Johann Nepomuk Nestroy in dem sein Deataschdikl fum Lumpazivagabundus.
Das Gewürzkrämerkleeblatt
Weaksg'schicht'
De Vualåg füa'n Nestroy sei Stückl woa des dreiaktiche französesche Vaudeville Trois Épiciers (Drei Krämer) von Lockroy (1803−1891) und Auguste Anicet-Bourgeois(1806–1871), des wås aum 20. Jänna 1840 im Théâtre des Variétés von Paris sei Easchtauffüahrung g'håbt håt. De Vualåg is vom Nestroy ziemli genau vawend't wua'n, nua maunche Liadln san entfeant und de Dialog' saumt de Peasaunan lokäu auf Wean umg'mod'lt wua'n. A Nåchteu woa'r olladings, dass da Nestroy dabei de im Origenäu stoak vaschiedanan Charakter' von de Kräma aunanaunda aug'lich'n und daduach auf etliche Spaunnungan vazicht' håt. De Easchtauffüahrung vom Gewürzkrämerkleeblatt is aum 26. Februar 1845 im Theater an der Wien g'wes'n, recht boid nåch dera vom vuaheagaunganan Stückl Die beiden Herren Söhne vom 16. Jänna im söib'n Joahr.
Da Nestroy håt in Zichori, da Alois Grois in Schwefel, da Andreas Scutta (1806–1863) in Baumöl, da Wenzel Scholz in Kommis Peter, da Franz Gämmerler in Kommis Viktor, da Ignaz Stahl in Brumm und in Nestroy sei Leb'nsg'fäahtin Marie Weiler de Madame Schwefel g'spüit.
Jura Soyfer
Deataschdikl
S'zwoate Schdikl fu eam hoast Der Lechner Edi schaut ins Paradies und zoagt an Oawadslosn, dea si mid da Hüf fu ana Zeidmaschin aufmocht in Schuidign fia sei Misea und sei Ölend in da Fagaungenheit zan findn. Am End kimd a drauf das d'Eafindung fum Mensch schuid an oim is. Drozdem head des Schdikl ned komplet misantrop auf sondan foadat d'Leit auf, das si da Mensch fia s'Menschsei entscheitn soid, a im bolitischn. Aso schofts da Soyfer, das a an Schbrung fum Patetischn zu am aufmuntadn kabaretisdischn Element, nemli da bolitischn Kritik, mocht.
Das Gewürzkrämerkleeblatt
Zeidungskritik
De Reakteaun vom Publekum bei de nua via Auffüahrungan woa zwisch'n Szenanapplaus füa'n Nestroy sei Couplet und des Quodlibet auf da aan und Buhg'schraa auf da aundan Seit'n. Aa de Kritik woa'r eha unfreindlich.
Jura Soyfer
Deataschdikl
Sai drits Schdikl hoast Astoria und behaundlt kritisch s'Fenomen fum Nazionalismus. Es schbüd in am fiktifn Laund wos Astoria hoast, an des si de Hofnungen und Sensicht fu de Protagonisdn glauman und mid dem natiali s'domalige Estareich (Austria) gmoand is. Estareich woa in deara Zeid komplet zarissn in da Frog, ob des Laund iwahaupt wos aignschdendigs sei soid und aloa iwahaupt lemsfehig sei kau. Drozdem haum fü Leit eanare Hofnungen auf des Laund gsezt, bsondas noch dem in Deitschlaund da Hitla aun d'Mocht kema is. In dem Deataschdikl wean owa de Dram und Utopin fu de Leit, genau so wia im wiaklichn Lem, oiwai wida duach uniwawindboare Schwiarigkaidn kaput gmocht und entdaischt, wos bsondas am Schlus aussa kimd, wo de Figuan a Lobliad auf Astoria singan, dawais owa in Wiaklichkaid grod ogfiad wean ins Gfengnis.
Das Gewürzkrämerkleeblatt
Zeidungskritik
In da Wiener Theaterzeitung vom Adolf Bäuerle woa'r in ana kuaz'n Rezenseaun zum les'n: De Vuaheasåg üwa de bessa aufg'nummanan näxt'n Vuastöllungan sa trotz de Ändarungan im Text net in Eafüllung gaunga.
Jura Soyfer
Deataschdikl
Im 1937ga Joa hod da Jura Soyfer sei fiats iwalifats Deataschdikl gschrim, des Vineta hoast. In dem entfeand a si fu da Dradizion fum estareichischn Foiksschdikl und zoagt de Absurdidet fu Haundlung und Schbroch, de unaufhoidboa aufn Obgrund und de Fanichdung zua schdaiat. S'Dema is in dem Schdikl foa oim da Brotest geng de Umschdend, de fu de mearan Leit ois unfaendalich augseng wean, und s'"Ned-Wissn-Woin" wos rund um eana bassiad. Vineta is a Woanung foam Griag und foa Ilusionen, de eazaigt wean um de Menschn zan untadrikn.
Sai Roman
Nochn Februa 1934 hod da Jura Soyfer an am Roman goawat in dem a de Gschicht fu da Sozialisdischn Boatai in Estareich und dea ia Schaitan in da Easchdn Republik schüdat. Da Roman "So starb eine Partei" is a subtile Obrechnung mid da estareichischn Sozialdemokrati und is oans fu de wichdigsdn litararischn Zeiddokument zu dem Dema. Nochdem da Jura Soyfer nochn 34ga Joa owa fia d'fabodane KPÖ aktif woa und schau im Schdendeschdod fahoft woan is und im Gfengnis woa, is dea Roman nia drukt woan und es is neta a Tei dafau iwalifat. Laung nochn Griag is dea Roman in Estareich wida ausgrom woan und duach a glesane Veasion fum Helmut Qualitinga bekaunt woan. Haid kau ma des Romanfragment in ana neichn Edizion fum Horst Jarka bai da Jura-Soyfer-Gsöschöft in Wean kafa.
Zeidungsartikl
Untam Pseudonym "Jura" san ob n'1932ga Joa fu eam an Haufn Artikl in da Oawatazeidung drukt woan, de daduach bis heit dahoidn san. Doat han a a boa Gedichtl fu eam faöfentlicht woan und in da Zeidschrift Kuckuck han Satirn fu eam odrukt woan. 15 Gedichtl fu eam san sogoa in Deitschlaund fu da Zeidung Deutsche Freiheit nochdrukt woan, de 1933 und 34 in Saarbrücken aussa kema is, wos in deara Zeid nu unta franzesischa Fawoitung woa und wo desweng soichane Sochan nu drukt wean haum deafn.
S'Dachauliad
In da Zeid wo a im KZ Dachau woa, hod a jedn Dog a Saki Zement fu da oan Seitn fum Loga zu da aundan drong miassn und daun wida retour und zwoa oiwai des söwe Saki. Dabai is a oiwai am Schüdl foabai kema, wo "Arbeit macht frei" drauf gschdaundn is. De Absurdidet fu de Umeazihungsmetodn fu de Nazi hod eam dazua inschbiariad, das a gemainsaum midn Zipper Herbert, an Komponisdn dea mid eam in Dachau aigschbead woa, a Liadl schreibt, wos ois Dachauliad berümt woan is. Da Refrain ged aso:
(Aunm.: in kompletn Text fum Liadl fint ma do)
Bedeutung
Da Jura Soyfer is oana fu de wichdigsdn estareichischn Schriftschdöla aus da Zwischngriagszeid und ghead zu de wening Autorn denan eanare Weak in mea wia 30 Schbrochn iwasezt woan san. Seine Deataschdikl woan ole bolitisch und ea woit damid de Leit sensibilisian und dazua animian, dass aktif wean und de rising Faendarungen de domois gscheng san ned oafoch wia aigschbeade Lampi iwa si eagee lossn. In seine Schdikl presentiad a owa nia komplete Lösungen oda Eagebnis, sondan fasuacht foische Ilusionen auf zum zoang, so das de Leit söwa drauf keman, wos um eana bassiad. Fian Jura Soyfer woan seine Text a Tei fu seina bolidischn Oawad im Widaschdaund zeascht geng de autoariteare und undemokratische Regiarung im estareichischn Schdendeschdod und geng an Nazionalsozialismus in Deitschlaund.
Seine Deataschdikl san gsaumit eascht im 1974ga Joa faöfentlicht woan, noch dem si de Mitglida fu da englischn Exiloaganisazion „Young Austria“ dafia aigsezt haum. Duach des is a in Estareich eascht wida neich am gressan Publikum bekaunt woan und a in da DDR is ma daduach auf eam aufmeaksaum woan. Doat san owa seine Schdikl oft ausn Zusaumenhaung mid da jingan estareichischn Gschicht grissn woan und ois zeidlose Gschöschoftskritik aufgfiad woan. Im 1988ga Joa is in Wean de Jura-Soyfer-Gsöschoft grindd woan, de seid dem fasuacht a de faschwundanen Text fu eam zan findn und seine bekauntn Weak neich aussa brocht hod. Im Gedenkjoa 2004, 70 Joa nochn Biagagriag fum Februa 1934, san in Jura Soyfer seine Text a wida efda dischgriad und foadrong woan.
Woihkroas Wil
Da Woihkroas Will umfossd foingde Gmoana:
Stond: 1. Jenna 2013
Jura Soyfer
faschoin
Meara fu dem wos da Jura Soyfer gschrim hod is duach sein frian Dod im KZ nia faöfentlich woan und dailwais sogoa faschoin. Ma woas oft neta de Titl fu denane Gedicht oda Deataschdikl, hod owa koan kompletn Text mea. Nem sein Roman iwa de Gschicht fu da SPÖ in de 30ga Joa, dea nia featig woan is, woas ma das a nu a boa satirische Text in Buchnwoid gschrim hod, de ned iwalifat san. Nu aus da Zeid foa seina Fahofdung schdauman a boa Deataschdikl, fu denan ma neta in Naum kent oda blos Fragment eahoidn san. De Titl fu de Schdikl woan:
Das Gewürzkrämerkleeblatt
Zeidungskritik
De Wiener Zeitschrift vom Friedrich Witthauer håt de Kritik ois zwaa Dialog' gschrieb'n, anaseits zwaa begeistate Parisa von 1840, aundraseits zwaa grantiche Weana von 1845. Wenicha theatralisch owa mit'n gleich'n Eagebnis håt si da Rezensent von de Sonntagsblätter hea'n låss'n. Da Sammler håt in Grund füa'n föhlat'n Beifoi in dera vüi z'kuaz'n Vuabereitung von dem neuch'n Stückl g'sehg'n und aa da Komponist Adolf Müller is net guat wegkumma: Im Humorist nennt da Moritz Gottlieb Saphir, wia fåst ollaweu in Nestroy geg'nüwa negativ, des Stückl „als eine der mattesten, schalsten und geistlosesten Arbeiten Nestroys und sicherlich das spaßloseste“.
Nua da Kritika vom Wanderer håt a bissal a Lob g'fund'n:
Spätare Fåchkritik
Da Otto Rommel sågt, dass de stoake Parteinauhm' von maunche wenich'n Kritika gengan Nestroy, de wo scho seit einicha Zeit bemeakboa woa – b'sundas vom Moritz Saphir in seina Zeidung Der Humorist – in Nestroy off'nboa so vaunsichat hättat, dass nåch de Easchtauffüahrungan von de zwaa Stückln Die beiden Herren Söhne und Das Gewürzkrämerkleeblatt von eahm kräftiche Korrektua'n vuag'numma wua'n san. Daduach warat a owa von dera Kritik no vüi meah åbhängich wua'n, a Zuastaund, den wo's vuahea net geb'n hättat.
In da historisch-kritisch'n Nestroy-Ausgåb vom Brukner/Rommel wiad kritisiat, dass de eahoffte Wiakung duach de Vadreifåchung von olle Peasonan und Motiv' üwahaupt's net eitret'n warat. De Wiedaholungan von de Situateaunan hättat råsch a G'füi von Laungweulichkeit aufkumma låss'n. Owa da Vazicht auf de Zwaadeutichkeit'n, de wo's im Origenäu geb'n håt, wiad dafia stoak g'lobt.
Da Helmut Ahrens nennt des Weak „ein in Kolportagemanier zusammengebasteltes Lustspielchen“ (Zitat) und nimmt au, dass de zu dera Zeit aufkummanan Schwierichkeit'n in da Famüli vom Nestroy an Eifluss auf des eha schwåche Stückl g'håbt hättat'n. Wia scho beim vurich'n Die beiden Herren Söhne warat'n aa beim Das Gewürzkrämerkleeblatt de Unaunnehmlichkeit'n bei seina spät'n Scheidung von da Wilhelmine Nespiesni aun de net b'sundas üwazeugat'n dichtarisch'n und schauspülarisch'n Leistungan vom Nestroy schuid g'wes'n. Aus dem Grund singt woahscheinli de kokette Madame Zichori in an Couplet spöttisch üwa de Männa:
Emozionoie Kompetenz
Emotionoie Kompetenz is a Begriff, der wous im Bereich vo da Sozioipsychologie, Berufs- und Erwoggsanenpädagogik und in da gewerblichan Personoiberoutung und em Coaching vawendt weascht. Er is im Ramen vo da Thematisirung vo da Emozionoin Intelligenz (EQ) gengiwa am IQ entstondn und weascht vo vaschiadane Autorn in unterschiadlicher Bedeitung vawendt. As Konzept vo da emozionoin Kompetenz stommt urspringlich vo Salovey und Mayer (1989) und is vom Daniel Goleman (1996) populär gmocht woun. Er weascht haiffig ois Synonym fir Emozionoie Intelligenz gnitzt.
Penzenreuth (Kirchenthumbach)
Penzenreuth is a Ortstei vom Moakt Kirchenthumbach im obapfäjza Landkroas Neistodt an da Woidnaab.
Hône
Hône  is a italienische Gmoa in da autonoma Region Aostatoi mid Eihwohna (Stönd: ). De Gmoa liegt af ana middlan Häh vo und vafuigt iwa a Greß vo 12 km². De Eihwohna wern hônois gnennt. Hône is Mitglied vom Gmoavabon Comunità Montana Monte Rosa und liegt am Eihgong zum Champorertoi, oam Seitntoi vom Aostatoi.
Weahnd da Zei vom Faschismus hod des Doaf an italienisiatn Noma Ono.
Kulinarische Spezialitätn
In Hône werd Weinbau betriem. Da DOC-Wein Arnad-Montjovet bsteht zu mindestns 70 % aus da Rebsoate Nebbiolo. Danem findn de Soatn Freisa, Dolcetto, Neyret, Vien de Nus und Pinot Noir Eihgong in an ois Vaschnitt ausbautn Rotwein.
Städtpartnaschoft
Seitm Joar 2008 bsteht a Städtpartnaschoft mid da Gmoa Nora, 🇸🇪.
Lamb County, Texas
Lamb County is a County im Bundesstoot Texas vo da USA. Da Sitz vo da County-Vawoitung (County Seat) is z Littlefield.
Geografie
Des County liegt im Nordwestn vo Texas, is im Westn uma 40 km vo da Grenz zu New Mexico entfeant und hod a Flächn vo 2636 Quadratkilometa, wovo 4 Quadratkilometa Wossaflächn san.
Es grenzt im Uahzoagasinn an foignde Countys:
Castro County, Hale County, Hockley County, Bailey County und Parmer County.
Hundsbach (Waldsassen)
thumb|Gehöft Niglbauer in Hundsbach Des Doaf Hundsbach is a Ortstei vo Waldsassen im Landkroas Tirschenreith und liegt unweit vo da deitsch-tschechischn Londesgrenz. Duat befindt se da 1989 wiedaeaöffnete Grenziwagong Hundsbach–Svatý Kříž (deitsch: Heilig Kreuz) zua tschechischn Nochboastod Cheb (deitsch: Eger).
Caldwell County, North Carolina
Caldwell County is a County in North Carolina in da USA.
Mineral County (Begriffsklearung)
Mineral County hoassn foingnde Countys in da USA:
Gmoana im Aostatal
Des is de Listn vo de Gmoana im Aostatal.
Frank-Markus Barwasser
Da Frank-Markus Barwasser (* 16. Feba 1960 z Wiazburg) is a Journalist und Kabarettist aus Mainfranken in Bayern. Ea is da Schepfa und Doarsteja vo da Figur Erwin Pelzig.
Mühlgraben
Mühlgraben is a Urtschoft und a Katastralgmoa in da Gmoa Völkermarkt im Bezirk Völkermarkt in Kärnten.
Frank-Markus Barwasser
1993 is da Barwasser zan easchtn Moi ois Erwin Pelzig aftretn. De Marknzeichn vo dera Kunstfigur san s „Cord-Hüdli“ und de Herrnhandtosch.
Des Heafunk-Programm Bayern 3 sendt oamoi in da Woch a aktuelle Radio-Satire mitm Erwin Pelzig und seine boadn Freind, im protestantisch-konservativn Dr. Göbel und am eha oafach gstricktn Hartmut, de wo aa im Netz nochgheat wean ko. Seit 1998 produziat s Bayerische Fernsegn meamois im Joar de kabarettistische Talksendung Aufgemerkt! Pelzig unterhält sich, wo 2006 mit im Bayrischen Fernsehpreis auszeichnet worn is und seit Oktoba 2007 aa im Easchtn ausgstroit wead.
Mühlgraben
Siedlungsentwicklung
Zum Johreswexl 1979/1980 woarn in da Katastralgmoa Mühlgraben zsammgrechnt 127 Bauflächn mit 30.104 m² und 71 Gärten auf 68.907 m², 1989/1990 woarn´s 180 Bauflächn. 1999/2000 woar die Aunzohl der Bauflächn auf 249 angewachsen und 2009/2010 bestanden 205 Gebäude auf 501 Bauflächn.
Bodnnutzung
De Katastralgmoa ist laundwirtschoftli prägt. 56 Hektar sand zum Johreswexl 1979/1980 laundwirtschoftli gnutzt gwesn und 129 Hektar woarn forstwirtschaftli gefiahrte Woidflächn. 1999/2000 is auf 52 Hektar Laundwirtschaft betriebn wordn und 132 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 16 Hektar ois laundwiatschoftliche Flächn gnutzt und Foastwirtschoft is auf 132 Hektar betriebn woarn. De duachschnittliche Bodenklimazahl vo Mühlgraben is 31,2 (zum Staound 2010).
Fuentes de Oñoro (Salamanca)
Duach de Stod passian sowoih de Eisnbohstrecke: Pampilhosa–Guarda–Salamanca (af portugiesischa Seitn Linha da Beira Alta) ois aa de teis ois Autoboh ausbaude Eiropastroß E80.
1811 hod a britisch-portugiesische Armee unta Arthur Wellesley, 1. Duke of Wellington a franzesische Armee unta Fiahrung van Marschoi André Masséna bsiagd. Diese Schlocht is ois Schlocht ba Fuentes de Oñoro bekonnd worn.
Oana vo de wening bekonndn Eihwohna vo Fuentes de Oñoro is da Journalist und Viechzichta Alfonso Navalón Grande.
Powiat Moniecki
Da Powiat Moniecki is a Powiat (Landkroas) in da poinischn Woiwodschoft Podlachien. Da Kroas hod a Fläch vo 1382,39 km², af dena 41.672 Eihwohna lem.
Gmoana
Da Powiat umfossnd siem Gmoana, dovo drei Stod- und Landgmoana und via Landgmoana.
Oascheim
As Oascheim is a Brauch, wo ma z Ousdan macht und fia Oid und Jung a Mordsgaudi is. Meist spuit mas in Bayern und Esterreich. Wia mehra Leid dass middean, umso lusdiga weads. A jeda wo midspuid nimmt si a gfarbts Oa, legts auf de Bo und loßts obisausn. Wenn des Oa obigroid is, wead a Gejd, friaras a Pfenning und heidzdog meistns a Cent, auffiglegt. Vo olle andan Oa wo des auffig'legte Gejd obag'foin is, weil ma s mid seim eignan Oa beim Obiroin gstriffa hod, deaf ma des Gejd nehma und de Leid miassn wieda wos auffileng. Do kõst in oana Rundn sauba valiarn, wenn dei Oa bläd steh bleibt.
De Boh
Zum Oascheim braucht ma a Bo vo am Stui oda irgandwos andam in dera Häch oba. An warme Dog kenan voie Biatragl aa ned schon. Ois Rinna hod ma friara zwoa Recha oda sowos g'nomma, do han da Phantasie koane Grenzn gsetzt. Da Bapa hod oiwei seine Langlaufschi herg'nomma. Des auf dem Buidl mid de Dochlattn is a weng arg rustikal, wenn de Kantn ned obg'rundt han, weil do de Oaschoin zwengs de scharfn Kantn so schnej brechan, aba des ham a eascht danoch gspannt.
Wia wead gspuid?
Des Schene beim Oascheim is, dass so vui Leid middoa kenan wia do han. Nochanand loßd a jäda sei Oa obiroin und vasuacht, daß a meglichst vui andane Oa dawischt. Wenn vo am Oa des auffiglegte Gejd obag'foin is, deaf der wo grod gschiem hod, olle obig'foinan Gejdstickl aufglaum. De g'hean na eahm und de andan miaßn auf eahnane laarn Oa wieda a Gejd auffileng. Drum is so wichtig, daß ma vaschiedn gfarbte Oar hernimmt, damid a jäda woaß, wann a nochleng muaß. Sejm muaß ma noch'm Obiroin nadiale aa an Cent auf sei Oa auffileng. Friaras is aa adiam do drum ganga, daß der wo gschiem hod, de opeckt'n Oa g'wunna hod.
S' Oa roid meisdns auf de Seitn wo da Schbiz hizoagt, außa ma hod a so an richdign Dousch'n ois Oa. De kloanan und fast kuglig'n Oa daung meisdns nix. Do kõ ma ned song, wo de hiroin. Adiam gibts aa Leid, de wo a g'farbts Gipsoa hernehman. Aba des is ned erlaubt, obwoi des bessa und weida roin dad. Wia weid, dass a Oa roid, kõ ma aba aa beeinflussn, indem mas weida oom oda untn auf da Bo auflegt. Andane Schwindla vaschiam de Steckan vo da Bo und vasuachan a so mid eahnam Oa wo andascht hi z'kema.
Gsejschaftliche Aspekde
Weil de andan sowos nurmalaweis glei seng, bleim de blädn Spriich ned aus und weils ja bloß um Pfenning gäht is des meistns (hoffentlich) ois Gaudi gmoa. Des ganze Oascheim wead mit da Zeid oiwei mehra a gscheide Gschaftlhuabarei, wo de Kinda vo de Groußn wieda neue Spriich hean und wos dazualernan. Wenn da Opa in oana Rund'n wieda via Cent valoun hod und da Enklbua scheibt eahm an fümften oba, na kimmt vom Opa der Spruch "der Cent is grod glicha!". Da Bua gfreit si hintnoch no vui mehra, wenn da Opa bei da naxtn Rundn dann danehm scheibt.
Kirchenthumbach
Kirchenthumbach is a Moakt im obapfäjza Landkroas Neistodt an da Woidnaab und is Mitglied vo da Vawoitungsgmoaschoft Kirchenthumbach.
Geografische Log
Kirchenthumbach liegt in da Region Obapfoiz-Nord.
Gmoagliedarung
Kirchenthumbach gliedat se in 45 Ortstei :
Es gibt foignde Gemarkunga: Burggrub, Fronlohe, Kirchenthumbach, Metzenhof, Neuzirkendorf, Sassenreuth, Thurndorf, Treinreuth, Heinersreuth.
Gschicht
Im Zug vo de Vawoitungsreforma in Bayern is midm Gmoaedikt vo 1818 de heitige Gmoa entstondn.
Eihgmoanunga
Im Joar 1946 san de Gmoana Metzenhof und Treinreuth sowia Gebietstei vo Moos eihgliedat worn. Am 1. Juli 1972 is Sassenreuth dazua kumma. Neuzirkendorf und Thurndorf san am 1. Jenna 1978 gfoigt, Heinersreuth am 1. Mai 1978.
Veszprém (Begriffsklearung)
Veszprém  bschreibd:
Kölsch
Kölsch is de rheinische Kurzform vo „kölnisch“ und moant aa:
EUSA
EUSA is de Obkiazung fia:
Gauting
Gauting is a Gmoa in Obabayern. Se gheat zum boarischn Sprochraum und is a Tei vom Landkroas Starnberg am westlichn Stodrond vo Minga. Se is a Tei vom Groußraum Minga und hod 20.268 Eihwohna (Stond: 31. Dezemba 2015). Se hod aa meahrane Gmoatei, des san: Gauting (uma 14.000 Eihwohna), Stockdorf, Buchendorf, Königswiesen, Hausen, Unterbrunn und Oberbrunn. D' Würm fliaßt gen Sidn duach'n Ort duach.
Camden County, North Carolina
Camden County is a County in North Carolina in da USA.
1720
Des is a Iwablick iwas Joar 1720.
Städt in El Salvador
Des is a Listn vo de Städt in El Salvador. (Z = Zensus)
Quejn: Dirección General de Estadística y Censos (DIGESTYC)
Listn vo de Regiarungsbeziake in Bayern
In deara Listn wean olle Regiarungsbeziake in Bayern afgfiahd, de jemois existiad hom oda no existian.
Sassenreuth
Sassenreuth is a Ortstei vom Moakt Kirchenthumbach im obapfäjza Landkroas Neistodt an da Woidnaab. Sassenreuth hod rund 100 Eihwohna.
Gschicht
Sassenreuth is scho 1366/1368 ois „Sahssenreut, zum Amt Thurndorf gheand“, eawähnt. Aus spätara Zeid findt mas aa ois „Saxenreut“ in Urkundn. Da easchte Ortsnomanstei losst evtl. auf a Rodung duach Persona vom Stomm da Sachsn schliaßn. Es sei dohigstejt, obs freie oda kriagsgfongane Sachsn woan. Da zwoa Tei vom Ortsnoma losst a Entstehung in da zwoatn Rodungsperiode eakenna, in der meist de Ortsnoma entstondn san, de auf -reuth endn.
Heiland
Heiland („Retta“) is a boarischa Ehrentitl fian Jesus Christus.
Ludwig Aurbacher
Da Ludwig Aurbacher (* 26. August 1784 z Tirka, Schwobm; † 25. Mai 1847 z Minga) is a Allgaia Geistlicha, Hofmoasta, Leahra und Schriftsteja gwen.
Heiland
An Heiland (Salvator Mundi) gibts aa in ondan Religionen. Im Islam hoasst da Retta Mahdi. Im Hinduismus is dees unta andem da Krishna. Im Judntum wead glabt, dass da Messias eascht no kema wead.
Ludwig Aurbacher
Bekannt woarn is da Aurbacher vor oim mit Gschichtn vo d Siebn Schwobm.
Lebn
Afgwaxn is da Aurbacher in arme Vahäitnis. Sei Vadda is a Naglschmied gwen. Da Aurbacher hod oba Geistlicha wern woin.
Heiland
Begriff
Dees griach. σωτήρ sōtḗr 'Retta, Heilbringa' wor im Hellenismus a Beinama vo Kinign und hod Regentn auszeichnet, wo ia Voik aus Kriag und Chaos zu Friedn und Woistand gfiat ham. Im Neien Testament is dea Titl afn Jesus vo Nazareth iwatrogn worn.
Ikonografie
In da Ikonografie steht da 'salvator mundi'' (Latein „Retta vo da Wejd“) fia a Dorstejung Christi. Mit da rechtn Hand segneda, in da Linkn hoida an Reichsopfe, wo de Wejdherrschoft symbolisiat. Dazua kimmt a bsundare Form vo Heilignschein, da Kreiznimbus. Dea bsteht aus am griachischn Kreiz in am Heilignschein integriat. In da christlichn Kunst is dees am Jesus Christus vorbhoidn und zeichnet eam gegniwa ondan Heilign aus.
Jefferson County, Alabama
Jefferson County is a Beziak im Bundesstoot Alabama in da USA. Da Beziak hod 658.466 Eihwohna. Da Sitz vo da Vawoitung is Birmingham.
Carteret County, North Carolina
Carteret County is a County in North Carolina in da USA.
Ohio County, Kentucky
Ohio County is a Beziak im Bundesstoot Kentucky in da USA. Da Beziak hod 23.842 Eihwohna. Da Sitz vo da Vawoitung is Hartford.
Da Beziak hod a Fläche vo 1546 Quadratkilometa, dovo san 8 Quadratkilometa Wossafläche.
Vawoitungsgmoaschoft Erkheim
De Vawoitungsgmoaschoft Erkheim (amtli: Verwaltungsgemeinschaft Erkheim) im schwäbischn Landkroas Untaallgai bsteht seit da Gmoagebietsreform am 1. Mai 1978. Ihr ghean ois Mitgliedsgmoana o:
Sitz vo da Vawoitungsgmoaschoft is Erkheim.
Nicholas County (Begriffsklearung)
Nicholas County hoaßn foigende Countys in da USA:
1721
Des is a Iwablick iwas Joar 1721.
Caswell County, North Carolina
Caswell County is a County in North Carolina in da USA.
Pendleton County (Begriffsklearung)
Pendleton County hoaßn foigende Countys in da USA:
Unité des Communes valdôtaines Évançon
De Unité des Communes valdôtaines Évançon is a Vaeinigung vo insgsomt nein Gmoana in da italienischn Region Aostatoi. Se is vo de in da Regl recht kloana Gmoana, de zmindest teiweis in Beagregiona lieng, buidt worn, um de wiatschoftliche Entwicklung vo da Region z' steakn und de Obwondarung vo da Bevejkarung afzhoitn. Weitane Afgom san de Steakung vom Tourismus, Natuaschutz und de Eahoitung vo da ländlichn Kuitua.
Des Gebiet vo da Unité des Communes valdôtaines Évançon zejt insgsomt uma 11.300 Eihwohna.
De Comunità umfosst foignde Gmoana:
Litér
Litér is a ungarische Gmoa im Kroas Balatonalmádi im Komitat Veszprém.
Geografische Log
Litér liegd ungfeah: sechs Kilometa estli vo da Stod Veszprém und sechs Kilometa neadli van Balaton om kloana Fluss Bendola-patak. Nochboagmoana san: Balatonalmádi, Balatonfűzfő, Királyszentistván und Sóly.
Vakeah
Litér liegd direkd on da Haptstroß Nr. 72, de in noadwestlicha Richtung af de Haptstroß Nr. 8 fiahd. De näxdglengna Bohhäf sad: Vilonya-Királyszentistván estli, Hajmáskér neadli sowia Veszprém und Veszprém-Kádárta noadwestli vo da Gmoa.
Graph
A Graph (vo  graphe ‚Schrift‘, ‚Graphie‘) stähd fia
Gösn
Mid eahnan spezialisiadn Mundweakzeig, an stechatn Saugrissl, kennan d Weiwal duach d Haut vo eahnare Wirtn duachestechn und Bluat saugn. De Proteine (bsundast aus Hämoglobin und Albumin) und Eisen (aus Porphyrin-Vabindungan wia Häme), wos dabei midgjausnt wean, san wichtig fia de Produktion vo de Eia. Aunsunstn hawan de Weiwal vo de Gösn, genau a so wia d Mandln, an Nektar und aundare zuckerhoitige Pflaunzn- oda Fruchtsaftln. Vüle Gösnoartn san auf vaschiedane Wirtn oda Grubbm vo Wiatn spezialisiad. Etliche san aa Iwaträga vo infektionskraungheitn, wia zum Beispü Malaria oda Denguefieber.
De staummesgschichtlich gseng ödaste bis jetz bekaunnte Gösn kennt ma aus Eischliss (Inkluse) vo an ziaka 79 Müllionan Joah oidn Fosssü aus Bernstaa. A no urspringlichare Schwestagrubbm vo de Gösn is in 90 bis 100 Müllionen Joah oidn Bernstaa dahoidn.
Doss des so saumässig beisst, waunn ma gstochn wiad, liegt an de Proteine, wos de Gösn eispritzt, damit des Bluad ned stockt, und de wos a alleagische Reaktiaun auslesn. Antihistaminika (gibzt in da Abodegn) kennan hööfn, und es gibt no hundattausnd Hausmittln, de aa hööfn (odar aa ned). Vuahea eischmian is oba auf jen Foi gscheida.
Thurndorf (Kirchenthumbach)
Thurndorf is a Doaf im obapfäjza Landkroas Neistodt an da Woidnaab und ghead zum Moakt Kirchenthumbach.
Rumantsch Grischun
Rumantsch Grischun (RG; ) is de 1982 vo Heinrich Schmid im Auftrog vo da Lia Rumantscha entwicklte gmeinsaume Schriftsproch vo de Rätoromanen vo Graubünden, de wos seit 2001 auf Kantonsebene ois romanische Aumtssproch vawendd wiad.
Thurndorf (Kirchenthumbach)
Log
Thurndorf liegt am Fuaß vom Kitschenrain, dea mid 643,5 Meta nem am Ossinger de hechste Eahebung vom Frankenjura is. Thurndorf liegt uma oan Kilometa entfeant vo da Grenz zwischn da Obapfoiz und Obafrankn. De in westlicha Richtung nächstgreßare Stod is Pegnitz. In Richtung Ostn is de nächste greßare Onsiedlung da Moakt Kirchenthumbach.
Rumantsch Grischun
Entwicklung
Rumantsch Grischun is auf da Grundlog vo de drei vitalstn Idiome Unterengadinisch (Vallader), Surmeirisch (Surmiran) und Surselvisch (Sursilvan) vom Sprochwissnschoftla Heinrich Schmid in Zürich gschoffn woan. Ea hod dabei imma no de gresstn Gmeinsaumkeitn zwischn de drei Dialekt gsuacht; regionale bzw. lokale lautliche und grammatikalische Bsundaheitn san deswegn ned miteinbezogn wuan. So gibts im Rumantsch Grischun kaane ö- und ü-Laute, weu de nua im Unta- und Oberengadinischn vawendd wean; es föhn owa aa vü Eignheitn vom Surselvischn. Insgsaumt ist Rumantsch Grischun desweng weit afocha z daleana ois wia de fünf bisherign Idiome.
Verben
De Verben endn im Infinitiv auf –ar, –air, –er oda –ir. Es gibt sechs Tempora (Präsens, Imperfekt, Perfekt, Plusquamperfekt, Futur, Futur II) und via Modi (Indikativ, Konjunktiv, Konditional, Imperativ).
Infinitiv
De Infinitive auf –er san imma staumbetont, de aundan san endungsbetont.
Indikativ Präsens
De Verben auf –ger, –giar, –gir, –miar, –ziar, sowia auf Vokal endn in da 1. Person Singular auf –el. Dessöwe gschiecht mit Verben, vo dena de 1. Person Singular sunst schwaa auszsprechn warad, sowia anign audan Verben:
A Vüzoi an Verben schiabt in dn stammbetontn Formen de Süm –esch– eine:
Einige Verben auf –ar, –air und –ir ändan in de stammbetontn Formen in Stammvokal:
Anige Verben auf –er ändan in de endungsbetontn Formen in Stammvokal:
Konjunktiv Präsens
Da Konjunktiv Präsens is imma stammbetont. Desweng eagem si do aa in oin Formen de Vaänderungen vo de im Indikativ stammbetontn Verben:
Di Formen vo da 1. Sg und 3. Sg, der 2. Sg und 2. Pl, sowie der 1. Pl und der 3. Pl stimmen grundsätzli iwarein.
Da Konjunktiv wead – aundas ois in de iwrign romanischen Sprochen, owa wia im Deitschn – in da indirektn Red vawendt:
Aussadem wiad a wia in de aundan romanischn Sprochen noch bestimmtn Ausdrickn im Nebensatz braucht.
Imperativ
De Formen vom Imperativ vo da 2. Person Singular san stammbetont und weisen de gleichn Vaänderungen auf wia im Konjunktiv und Indikativ Präsens (tadlar: taidla! – tadlai!, finir: finescha! – fini!). De Formen vo da 2. Person Plural san endungsbetont und weisn bei de Verben auf –er de gleicen Vaänderungen auf wia im Indikativ Präsens (volver: volva! – vulvai!)
Da vanaate Imperativ wiad duach (na) + Imperativ + betg büdt:
In de aundan Personen benutzt ma de Formen vom Verb duair (soin):
Catawba County, North Carolina
Catawba County is a County in North Carolina in da USA.
Rumantsch Grischun
Konditional
De Formen vo da 1. Sg und 3. Sg, da 2. Sg und 2. Pl, sowia da 1. Pl und da 3. Pl stimmen grundsätzlich iwaein. Sie san imma endbetont (volver → vulveva; vgl. Präsens).
Partizip Perfekt
Einige sunst reglmässige Verben hom do obweichende Formen, z. B. avrir – avert, cuvrir – cuvert, entschaiver – entschet, metter – mess, morder – mors, suffrir – suffert, veseir – vis, volver – vieut, uvm.
Rechtschreibung
Ois in oim is de Orthographie vom Rumantsch Grischun a Kompromiss zwischn romanischa (italienisch, franzesisch) und deitscha Rechtschreibung.
Akzeptanz
De künstlich aungelegte Sproch is bei der Bevökarung owa umstritten. Da Kanton und da Bund san in de letztn Joar olladings dazua iwagaungen, iare Drucksochn in Rumantsch Grischun z vafossn. Aa in da Bündna Gymnasien wiad heit Rumantsch Grischun untaricht, wearend de Eifiarung vo da Einheitssproch in de kommunal gfiatn Voiksschuin vo de kantonaln Beheadn forciat wiad. De Kompetenz zua Festsetzung vo da Unterrichtssproch aun de Primarschuin allaa bei de Gemeindn, vo dena si bislaung nua wenige fias Rumantsch Grischun entschiedn hom. Es haundlt si dabei meistns um Dialektgebiete, de entweda in Rumantsch Grischun sprochlich sea noh stengan (z. B. Mittlbünden), oda owa in dena scho vuahea da Obstaund zua Regionalschriftsproch relativ gross woa (z. B. Val Müstair).
In de drucktn und elektronischn Medien san zwoa no de regionaln Idiome dominant, owa Rumantsch Grischun kummt grod im iwaregionaln Zaumahaung mea und mea zua Aunwendung. De Literatua wiad bislaung no fost ausschliasslich in dena regionaln Idiomen gschriem, und aa de Kiachn hoit do drau fest.
Vietnam (Begriffsklearung)
Vietnam moant:
Memphis Minnie
De Memphis Minnie (* 3. Juni 1897 z Algiers, Louisiana; † 8. August 1973 z Memphis, Tennessee; amtli: Lizzie Douglas) wor a amerikanische Bluesmusikantin.
De Memphis Minnie is za ana Zeit afdredn, wo praktisch nua Monna Bluesmusika worn. Duachsetzn hod sa si nua kina, wei s wia a Macho afdredn is. Se hod gfluacht, drunga, graucht, Koartn gspuit und grafft.
1980 is de Memphis Minnie in de Blues Hall of Fame afgnumma worn.
Pocahontas County (Begriffsklearung)
Pocahontas County hoaßn foigende Countys in da USA:
Marcaria
Marcaria is a noaditalienische Gmoa (comune) mid Eihwohna (Stond: ) in da Provinz Mantua in da Lombardei. De Gmoa liegt uma 21 Kilometa vo Mantua am Parco dell'Oglio Sud auf da linkn Seitn vom Oglio.
Burke County, North Carolina
Burke County is a County im Bundesstoot North Carolina in da USA. Da Vawoitungssitz (County Seat) is in Morganton am Catawba River.
Geografie
Des County liegt im Westn vo North Carolina, is im Noadwestn uma 35 km vo Tennessee, im Sidn uma 50 km vo South Carolina entfeant und hod a Fläch vo 1334 Quadratkilometa, wovo 21 Quadratkilometa Wossaflächn san.
Neudenstein
Neudenstein is a Urtschoft und a Katastralgmoa in da Gmoa Völkermarkt im Bezirk Völkermarkt in Kärnten.
Burke County, North Carolina
Geografie
Es grenzt im Uahzoagasinn on foignde Countys: Caldwell County, Catawba County, Cleveland County, Rutherford County, McDowell County und Avery County.
Neudenstein
Siedlungsentwicklung
Zum Johreswexl 1979/1980 woarn in da Katastralgmoa Neudenstein zsammgrechnt 22 Bauflächn mit 16.484 m² und 26 Gärten auf 43.208 m², 1989/1990 woarn´s 16 Bauflächn. 1999/2000 woar die Aunzohl der Bauflächn auf 31 angewachsen und 2009/2010 bestanden 33 Gebäude auf 55 Bauflächn.
Burke County, North Carolina
Geografie
Burke County is in 13 Townships afteit: Drexel, Icard, Jonas Ridge, Linville, Lovelady, Lower Creek, Lower Fork, Morganton, Quaker Meadows, Silver Creek, Smoky Creek, Upper Creek und Upper Fork.
Hotel Dobrudscha
As Hotel Dobrudscha (buigarisch: Хотел „Добруджа“) is a in Albena (Buigarien) bfindlichs Hochhaus, in dem a 4-Steane-Hotel untabrochd is. Es is mid 91 Meta Häh des, seitm Joar 2003, fimfthäxde Gebaide vo Buigarien unds häxde in Albena. In da owasdn Etage bfindd se a Restaurant, vo dem ma's Schwoazze Meea sowia de Hotels in Albena beobochdn ko. As Hotel is 1981 featiggstejd worn.
Lampasas County, Texas
Lampasas County is a County im Bundesstoot Texas vo da USA. Da Sitz vo da County-Vawoitung (County Seat) is z Lampasas.
Burke County, North Carolina
Demografische Datn
Vo de 34.528 Haushoite hom 31,0 Prozent Kinda unta 18 Joar ghod, de bei iahna glebt hom. 54,9 Prozent dovo woan vaheirate, zammlemde Poore, 11,0 Prozent woan alloa eaziagnde Mütta und 29,5 Prozent woan koane Famijn. 25,5 Prozent woan Singlehaushoite und in 9,9 Prozent hom Menschn mid 65 Joar oda ejda glebt. De Duachschnittshaushoitsgreß hod 2,48 betrong und de duachschnittliche Famijngreß woa 2,94 Persona.
24,0 Prozent vo da Bevejkarung woan unta 18 Joar oid. 8,9 Prozent zwischn 18 und 24 Joar, 29,6 Prozent zwischn 25 und 44 Joar, 24,0 Prozent zwischn 45 und 64, und 13,4 Prozent woan 65 Joar oid oda ejda. Des Duachschnittsoita hod 37 Joar betrong. Af olle weiblichn Persona san 100,0 männliche Persona kema. Af olle Fraun im Oita vo 18 Joa oda driwa san 97,7 Monna kema.
Lampasas County, Texas
Geografie
Es grenzt im Uahzoagasinn an foignde Countys:
Burke County, North Carolina
Demografische Datn
Des jearliche Duachschnittseihkumma vo oam Haushoit hod 35.629 $ betrong und des jearliche Duachschnittseihkumma vo oana Famij hod 42.114 $ betrong. Monna hom a duachschnittlichs Eihkumma vo 27.591 $ gengiwa de Fraun mid 21.993 $ ghod. Des Prokopfeihkumma hod 17.397 $ betrong. 10,7 Prozent vo da Bevejkarung und 8,0 Prozent vo de Famijn hom untahoib vo da Oarmutsgrenz glebt. 13,6 Prozent vo iahna san Kinda und Jugndliche unta 18 Joar und 12,5 Prozent san 65 Joar oda ejda.
Lampasas County, Texas
Geografie
Hamilton County, Coryell County, Bell County, Burnet County, San Saba County und Mills County.
Bud Luckey
Da William Everett "Bud" Luckey (* 28. Juli 1934 z Billings, Montana; † 24. Feba 2018 z Newtown, Connecticut) woa a amerikanischa Schauspuia.
Bruno Kirby
Da Bruno Giovanni Quidaciolu, Jr. (* 28. April 1949 z New York City, New York) ist a amerikanischa Komika und Schauspuia.
Chatham County, North Carolina
Chatham County is a County in North Carolina in da USA.
Tanger-Asilah
Tanger-Asilah (, Tamazight: ⵟⴰⵏⴶⴰ ⴰⵚⵉⵍⴰ) is a Präfektua in Marokko. Se ghead seit 2015 za da Region Tanger-Tétouan-Al Hoceïma (voahea: Tanger-Tétouan) und liegd im Noadn van Land. Im Noadn grenzd se on de: Stroß vo Gibraltar, im Westn on an Atlantik. De Präfektua hod 762.583 Eihwohna (Stond: 2004).
Kabinett Goppel II
As Kabinett Goppel II hod van 5. Dezemba 1966 bis zan 8. Dezemba 1970 de Stootsregiarung van Freistoot Bayern buidd.
Putnam County (Begriffsklearung)
Putnam County hoaßn foigende Countys in da USA:
Epferadl
Epferadl (dt. Apfelring, engl. apple ring) san Opfescheim, wo da Buzn aussagschtocha is.
De Epfe wean zeascht gwoschn und mitd an Opfeausschtecha wead da Buzn weggmocht. De Epfe kina nacha gschejt oda ungschejt in Scheim gschniddn wean. Damid de Scheim nit glei olaffa, weans a boar Minutn in Zitronawossa (mid ana Briis Soiz) eigwoagt. Entweda weans dann drickad oda frisch aussabocha.
Drickade Epferadl
De Epferadl kina im Bochofa bei offanan Dial in weniga ois wia oana Schtund drickad wean, je nochdem wia dick das san. Se kina owa aa an da frischn Luft drickad wean, nacha dauads 3-4 Dog. Epferadl ko ma owa aa kaffa, nacha sans owa moast gschwefed.
Bochane Epferadl
Epferadl kina a frisch aussabocha wean. Dazua ko ma vaschiedanste Doag vawendn, in vaschiedanste Gschmorichtunga, vo siaß (Zimt, Zucka, Schogglad) bis saua (in Essig eiglegt und mid greanan Paprika oda mid an Schpeeg).
Fruchtgummi
Es gibt aa an Fruchtgummi, dea wo so ausschaugt wia d Epferadl und desweng aa so gnennt wead.
Cherokee County, North Carolina
Cherokee County is a County in North Carolina in da USA.
Arnad
Arnad is a italienische Gmoa in da autonoma Region Aostatoi mid Eihwohna (Stond: ).
De Eihwohna wern arnadins gnennt. In da Frankoprovenzalischn Sprocho hoaßn de Monna Arnayot und de Fraun Arnayota.
Umar Kayam
Umar Kayam (* 30. Aprui 1932 in Ngawi, Ostjava; † 16. Meaz 2002 in Jakarta) woa a indonesischa Schriftstella.
Kayam hod on da Cornell University in Soziologie promoviad und woa Professor in Yogyakarta. Ea is Autor vo ana Reih vo Kuazgschichtn und Eazejunga. Bekonnd is'a duach sein im Joar 1992 easchien'na Roman Para Priyayi worn, dea 1999 untam Titl: „Ein Hauch von Macht“ in Deitschland easchiena is.
(3213) Smolensk
(3213) Smolensk is a Asteroid van aissan Haptgiatl, dea van sowjetischn Astronom Nikolai Tschernych om 14. Juli 1977 om Krim-Observatorium in Nautschnyj (IAU-Code 095) entdeckd worn is.
Arnad
Geografie
Arnad liegt af ana middlan Häh vo und vafuigt iwa a Greß vo 28 km².
Arnad bsteht aus de Ortstei: Anvyey, Arnad-Le-Vieux, Bonavesse, Champagnolaz, Château, Chez Fornelle, Clapey, Clos de Barme, Costa, Echallod, Echallogne, Extraz, Les Vachères, Machaby, Pied-de-Ville, Prouve, Revie, Rollety, Sisan, Torretta und Ville. Die Nachbargemeinden sind Bard, Challand-Saint-Victor, Donnas, Hône, Issime, Issogne, Perloz, Pontboset, Verrès.
(3213) Smolensk
Da Asteroid ghead da Themis-Famij oo, oana Gruppe vo Asteroidn, de noch (24) Themis bnennd worn is. De zeidlosn (ned oskuliandn) Bohelemente vo (3213) Smolensk san fosd identisch mid denjening van kloanan, wenn ma vo da obsolutn Hejigkeit vo 16,6 gengiwa 12,4 ausgehd, Asteroidn (362525) 2010 TT151.
(3213) Smolensk is om 2. Aprui 1988 noch da westrussischn Stod Smolensk bnennd worn.
Arnad
Gschicht
Weahnd da Zeid vom Nationalsozialismus hod des Doaf an italianisiatn Noma Arnaz ghod.
Kulinarische Spezialitätn
De Gmoa gibtm Valle d’Aosta Lard d'Arnad, oam Speck mid Heakunftsbezeichnung (Denominazione d’Origine Protetta) iahn Noma. Da Weinbau spuit a bscheidne Roin. Da DOC-Wein Arnad-Montjovet bsteht zmindestns 70 % aus da Rebsoate Nebbiolo. Danem findn de Soatn Freisa, Dolcetto, Neyret, Vien de Nus und Pinot Noir Eihgong in an ois Vaschnitt ausbautn Roudwein. In Arnad wern de sejtna Rebsoatn Ner d’Ala und Roussin obaut.
Pielhof (Ascha)
De Einöde Pielhof is a Ortstei vo da Gmoa Ascha im niedabayerischn Landkroas Straubing-Boong.
Da Ort liegt links vo da Kinsach guat dreißig Meta iwa da Toiaue aufm Platoo vo oam spornoatign Wiesnhigl.
Gschicht
Pielhof woar a Ortstei vo da ehemolign Gmoa Gschwendt und is noch dean Auflesung 1946 noch Ascha eihgmoant worn. Bis mindestns 1970 hod do jeweis nua a Wohngebaide bstondn.
Calama (Begriffsklearung)
Calama oda Kalama is:
Roane County (Begriffsklearung)
Roane County hoaßn foigende Countys in da USA:
Taxon
A Taxon (as, Plural: Taxa; zu táxis‚ (O-)Ordnung, Rang’) is in da Biologie oa Gruppm vo Lebewesn, de wo ois systematische Oaheit klassifiziat werd. Moast hod de Gruppm nacha an oagna Nama.
Niedertrixen
Niedertrixen is a Urtschoft und a Katastralgmoa in da Gmoa Völkermarkt im Bezirk Völkermarkt in Kärnten.
Bodnnutzung
De Katastralgmoa ist laundwirtschoftli prägt. 388 Hektar sand zum Johreswexl 1979/1980 laundwirtschoftli gnutzt gwesn und 215 Hektar woarn forstwirtschaftli gefiahrte Woidflächn. 1999/2000 is auf 378 Hektar Laundwirtschaft betriebn wordn und 215 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 370 Hektar ois laundwiatschoftliche Flächn gnutzt und Foastwirtschoft is auf 217 Hektar betriebn woarn. De duachschnittliche Bodenklimazahl vo Niedertrixen is 36,4 (zum Staound 2010).
Chowan County, North Carolina
Chowan County is a County in North Carolina in da USA.
Vawoitungsgmoaschoft Illerwinkel
De Vawoitungsgmoaschoft Illerwinkel (amtli: Verwaltungsgemeinschaft Illerwinkel) im schwäbischn Landkroas Untaallgai bsteht seit da Gmoagebietsreform am 1. Mai 1978. Ihr ghean ois Mitgliedsgmoana o:
Sitz vo da Vawoitungsgmoaschoft is Legau.